Ați auzit vreodată cum că alăptatul este gratuit?
(Râsete)
Da, este destul de amuzant,
fiindcă este gratuit doar dacă nu prețuim timpul și energia femeilor.
Orice mamă îți poate spune de cât timp și de câtă energie este nevoie
pentru a-și lichefia corpul,
să se dizolve, la propriu,
(Râsete)
în timp ce hrănește acest mic canibal prețios.
(Râsete)
Laptele este motivul pentru care mamiferele sug.
La Arizona State University,
în Laboratorul de Comparare a Laptelui,
am decodificat compoziția laptelui matern
pentru a-i înțelege complexitatea
și modul cum influențează dezvoltarea bebelușilor.
Cel mai important lucru pe care l-am învățat
este că noi nu sprijinim suficient mamele și bebelușii.
Iar când dezamăgim mamele și bebelușii,
îi dezamăgim pe toți cei ce iubesc mamele și bebelușii:
tații, partenerii, bunicii, mătușele,
prietenii și rudele apropiate care formează rețele sociale umane.
Este timpul să renunțăm la soluțiile și sloganurile simple
și să trecem dincolo de simpla nuanțare.
Am avut norocul
să mă poticnesc de aceste nuanțări chiar de la început,
când la primul meu interviu cu un jurnalist,
ea m-a întrebat:
„Cât timp ar trebui o mamă să-și alăpteze copilul la sân?”
Și exact acest „ar trebui” m-a trezit la realitate,
deoarece niciodată nu-i voi spune unei femei
ce „ar trebui” să facă cu corpul ei.
Bebelușii supraviețuiesc și cresc
pentru că laptele mamei este mâncare, medicament și semnal.
Pentru bebeluși,
laptele matern este o hrană completă
care furnizează toate elementele de bază necesare corpului,
pentru formarea creierului
și stimularea întregii activități.
Laptele matern mai hrănește microbii
care trăiesc în tractul intestinal al copilului.
Mamele nu mănâncă doar pentru doi,
ele mănâncă pentru doi până la miliarde.
Laptele furnizează factori imuni vitali care ajută la lupta cu patogenii,
iar laptele matern furnizează hormoni care transmit semnale bebelușului.
În ultimele decenii,
am ajuns să considerăm laptele un lucru firesc.
Nu mai vedem lucrurile evidente.
Vedem laptele ca ceva standardizat, omogenizat, pasteurizat,
împachetat, sub formă de praf, aromat și compus.
Am abandonat laptele bunătății umane
și ne-am îndreptat prioritățile în altă parte.
La Institutul Național de Sănătate
din Wahington DC
se află Biblioteca Națională de Medicină,
care are 25 milioane de articole,
„fundația” științelor naturii și cercetării biomedicale.
Putem folosi cuvinte cheie pentru a căuta în acea bază de date,
și când facem asta,
descoperim aproape un milion de articole despre sarcină,
dar mult mai puține despre laptele matern și despre lactație.
Când ne concentrăm pe articolele ce investighează laptele matern,
descoperim că știm mult mai multe despre cafea, vin sau tomate.
(Râsete)
Știm de două ori mai multe despre disfuncția erectilă.
(Râsete)
Nu zic că n-ar trebui să știm despre lucrurile astea,
sunt om de știință, cred că trebuie să știm orice.
Dar faptul că știm cu mult mai puțin
(Râsete)
despre laptele matern,
primul lichid pe care un pui mamifer îl poate consuma,
ar trebui să ne supere.
Global, nouă din zece femei vor naște cel puțin un copil în viața lor.
Asta înseamnă că aproape 130 milioane de bebeluși se nasc în fiecare an.
Aceste mame și bebelușii lor merită cele mai bune cunoștințe științifice.
Cercetări recente au arătat că laptele matern nu doar dezvoltă corpul,
ci influențează comportamentul și ajută la dezvoltarea neurologică a copilului.
În 2015, cercetătorii au descoperit
că laptele matern amestecat cu saliva bebelușului,
în special saliva bebelușului,
declanșează o reacție chimică care produce peroxid de hidrogen
ce ucide stafilococii și salmonela.
Atât de la oameni cât și de la alte mamifere,
începem să înțelegem că rețeta biologică a laptelui
este diferită pentru băieți și pentru fete.
La terapie intensivă neonatală, când folosim lapte matern donat
sau o formulă înlocuitoare din magazin,
e o soluție aproape universală.
Nu ne gândim la faptul că băieții și fetele cresc într-un ritm diferit
sau în moduri diferite,
iar laptele are un rol în asta.
Mamele au recepționat mesajul
și marea majoritate a mamelor vor să alăpteze,
însă nu toate își pot atinge acest scop.
Acesta nu este eșecul lor;
este eșecul nostru.
Frecvența tot mai mare a unor condiții medicale
precum obezitatea, tulburările endocrine,
cezariana și nașterile premature,
toate acestea pot perturba lactația.
Multe femei nu primesc suport clinic de specialitate.
Cu 25 de ani în urmă,
Organizația Mondială a Sănătății și UNICEF au stabilit criterii
pentru spitale ca acestea să fie potrivite pentru bebeluși,
să ofere nivelul optim de ajutor pentru a susține legătura mamă-copil
și hrănirea bebelușilor.
În prezent, în Statele Unite doar unul din cinci bebeluși
se naște într-un spital potrivit pentru bebeluși.
Aceasta este o problemă,
deoarece mamele se confruntă cu multe probleme
în minutele, orele, zilele și săptămânile de lactație.
Pot avea probleme cu potrivirea la sân,
cu durerea,
cu ejecția laptelui
și cu perceperea cantității de lapte.
Aceste mame merită personal clinic specializat
care înțelege aceste procese.
Mamele adesea apelează la mine când se confruntă cu aceste probleme,
plângând cu voce stinsă.
„Nu funcționează.
Asta se presupune că pot face în mod natural.
De ce nu funcționează?”
Și doar pentru că ceva este vechi de când lumea,
nu înseamnă că este și ușor sau că ne și pricepem dintr-o dată.
Știți ce mai e vechi de când lumea?
(Râsete)
Sexul.
Și nimeni nu se așteaptă să fim buni la asta de la început.
(Râsete)
Medicii oferă cel mai bine îngrijire de calitate
când beneficiază de formare continuă
cu privire la cum să sprijine lactația și hrănirea la sân.
Și pentru a dispune de acea formare continuă
avem nevoie să o „ancorăm” în cercetări de ultimă oră,
atât în științele vieții cât și în științele sociale,
pentru că e nevoie să recunoaștem
că prea adesea
traumele vechi și prejudecățile implicite
stau între o mamă și medicul ei.
Corpul este politic.
Dacă sprijinul nostru pentru alăptare nu este inter-secțional,
nu este suficient de bun.
Iar pentru mamele care trebuie să se reîntoarcă la muncă,
deoarece țări ca SUA nu asigură concediu plătit pentru îngrijirea copilului,
ele poate trebuie să se întoarcă la muncă la doar câteva zile după naștere.
Cum optimizăm sănătatea mamelor și a copiilor
doar transmițând mamelor mesaje despre laptele matern
și fără a furniza suportul instituțional
care facilitează acea legătură dintre copil și mamă
pentru a sprijini alăptarea?
Răspunsul este: nu putem.
Mă adresez vouă, legislatorilor,
și alegătorilor care-i votați.
Mă adresez vouă, negociatorilor și creatorilor de locuri de muncă
și muncitorilor și acționarilor.
Cu toții avem un rol în sănătatea publică a comunității noastre
și cu toții jucăm un rol în atingerea acestuia.
Laptele matern îmbunătățește sănătatea umană.
La Terapie Intensivă, când copiii se nasc prematur, bolnavi sau răniți,
laptele sau constituenții bioactivi din lapte sunt de o importanță crucială.
În mediile, locurile
sau comunitățile în care există un mare risc de boli infecțioase,
laptele matern poate oferi incredibil de multă protecție.
Unde survin urgențe precum furtuni sau cutremure,
când se întrerupe curentul,
când nu există apă potabilă,
laptele matern îi hrănește și hidratează pe copilași.
Iar în contextul crizelor umanitare,
cum ar fi mamele siriene ce fug din zonele de război,
cele mai mici picături îi pot feri pe bebeluși de cele mai mare provocări.
Dar pentru a înțelege laptele matern nu e destul să transmitem mesaje mamelor
și politicienilor.
E important să înțelegem de ce e important laptele matern,
ca să putem oferi formule mai bune
pentru mamele care nu pot alăpta sau nu alăptează din orișice motive.
Cu toții putem face o treabă mai bună
în a sprijini diversitatea de mame care-și cresc bebelușii
într-o varietate de moduri.
În timp ce femeile din întreaga lume se zbat
să obțină egalitate politică, socială și economică,
noi trebuie să reconcepem maternitatea
nu ca aspectul central al feminității,
ci ca una dintre multele fațete care le fac pe femei grozave.
A sosit timpul.
(Aplauze)